
	E L Ő T E R J E S Z T É S

	Sülysáp Város Önkormányzata Képviselő-testületének

	2023. augusztus 7-én tartandó rendkívüli ülésére

	1. napirendi ponthoz

	

	

	Tárgy:
	„Közútjavítás Sülysápon” tárgyú közbeszerzési eljárás megindítása

	Készítette:
	Kovács Gábor közbeszerzési szakértő / dr. Tóth Krisztina jegyző

	Jóváhagyta:
	dr. Tóth Krisztina jegyző

	Véleményezi:
	-

	Döntés módja:
	nyílt szavazás, egyszerű szótöbbség

	Mellékletek:
	Ajánlattételi felhívás, Ajánlattételi dokumentáció, Vállalkozási szerződés tervezet


Tisztelt Képviselő-testület!

Önkormányzatunk idei költségvetésében sikerült fedezetet biztosítani néhány leromlott burkolatú lakóút felújítására. A rendelkezésre álló bruttó 144.791.989 Ft összegű keretből a Forrói út, a Rákóczi Ferenc utca, a Szilvafasor utca, a Szőlő utca és a Mátyás király utca iszapaszfalt bevonattal történő javítását valamint az Ady Endre utca, az Arany János utca, a Zrínyi Miklós utca, az Állomás utca, a Kinizsi Pál utca és a Vak Bottyán utca bitumenemulziós felületzárással történő javítását tudjuk elvégeztetni.

Mivel a beszerzés tárgya valamennyi utca tekintetében közútjavítás, javasoljuk, hogy a kivitelezési szerződések közös közbeszerzési eljárás keretében, külön részajánlatok alapján kerüljenek megkötésre a két különböző technológia külön részben szerepeltetésével.

A közbeszerzés lebonyolítására nemzeti eljárásrendben a közbeszerzésekről szóló 2015. évi CXLIII. törvény 115. § alapján hirdetmény nélkül induló nyílt eljárásban kerül sor.

Az ennek megfelelően elkészült felhívás és ajánlattételi dokumentáció az előterjesztés mellékleteként megküldésre került.
A tervezett beruházás az Önkormányzat 2023. évi közbeszerzési tervében nem szerepel, ezért első döntésként a közbeszerzési terv módosítása szükséges.

Kérem az előterjesztés szíves megtárgyalását és döntéseik meghozatalát.





…/2023. (VIII. 7.) ÖKT határozati javaslat

Sülysáp Város Önkormányzatának Képviselő-testülete 

1./ Sülysáp Város Önkormányzat 2023. évi módosított közbeszerzési tervét a határozat meghozatalát támogató előterjesztés melléklete szerinti tartalommal elfogadja;

2./ felkéri és felhatalmazza a polgármestert a szükséges intézkedések megtételére.

Határidő: azonnal

Felelős: polgármester





…/2023. (VIII. 7.) ÖKT határozati javaslat

Sülysáp Város Önkormányzatának Képviselő-testülete 

1./ a Forrói út, a Rákóczi Ferenc utca, a Szilvafasor utca, a Szőlő utca és a Mátyás király utca iszapaszfalt bevonattal történő javítása, valamint az Ady Endre utca, az Arany János utca, a Zrínyi Miklós utca, az Állomás utca, a Kinizsi Pál utca és a Vak Bottyán utca bitumenemulziós felületzárással történő javítása céljából a közbeszerzésekről szóló 2015. évi CXLIII. törvény 115. § szerinti hirdetmény nélkül induló nyílt közbeszerzést hirdet „Közútjavítás Sülysápon” tárggyal;
2./ az ehhez kapcsolódó ajánlattételi felhívást és közbeszerzési dokumentációt, valamint a vállalkozási szerződések tervezetét jóváhagyja;

3./ ajánlattételre felkéri az alábbi gazdasági szereplőket:

a. Bitunova Kft. (1117 Budapest, Gábor Dénes utca 2. (Infopark D épület))

b. Darus Fuvar Kft. (2373 Dabas, Határ utca 19.)

c. GORDIUSZ Kft. (2373 Dabas, Kossuth Lajos u 1.)

d. HIDROGRÁD Kft. (2330 Dunaharaszti, Ganz Ábrahám utca 7.)

e. VIRABEL Kft. (2335 Taksony, Szent Imre út 8.)

4./ a szerződések fedezetét az 1. rész (Iszapaszfalt bevonat) tekintetében bruttó 50.777.013 Ft-ban, a 2. rész (Bitumenemulziós felületzárás) bruttó 94.014.976 Ft-ban rögzíti; a fedezet az önkormányzat tárgyévi költségvetésében rendelkezésre áll;

5./ felkéri és felhatalmazza a polgármestert a szükséges intézkedések megtételére, valamint a projektekhez kapcsolódó, nem közbeszerzési eljárásra kötelezett beszerzések saját hatáskörben való lebonyolítására.

Határidő: azonnal

Felelős: polgármester

Sülysáp, 2023. augusztus 4.

Horinka László

polgármester 

